Z A P I S N I K

1. (konstituirajuće) sjednice Vijeća Mjesnog odbora Granešinski Novaki
održane 24. lipnja 2021. u Kulturnom centru Dubrava, Dubrava 51a,
s početkom u 13,00 sati



NAZOČNI IZABRANI ČLANOVI VIJEĆA:

1. Dalibor Kelčec Pester,
2. Damir Reštigorac, 
3. Marijan Ključarić,
4. Vesna Turčin,
5. Renato Blažun.


OSTALI NAZOČNI:

	- Nataša Šprem, v.d. voditeljice Područnog odsjeka Gornja Dubrava (Dubrava) i
	- Jadranka Marković, stručna referentica u Gradskom uredu za mjesnu samoupravu.

	
Nakon kraćeg pozdravnog govora v.d. voditeljice Područnog odsjeka Gornja Dubrava (Dubrava), intonirana je himne Republike Hrvatske i odana počast minutom šutnje svim palim hrvatskim braniteljima i civilnim žrtvama Domovinskog rata. 
	
Sukladno članku 50. stavku 3. Odluke o izborima članova vijeća gradskih četvrti i članova vijeća mjesnih odbora (4/13, 5/17, 7/17, 2/19, 28/20, 8/21, 10/21 - pročišćeni tekst), propisano je da konstituirajućom sjednicom do izbora predsjednika vijeća predsjedava prvi izabrani član s kandidacijske liste koja je dobila najviše glasova.
Temeljem uvida u službene rezultate izbora članova Vijeća Mjesnog odbora Granešinski Novaki, konstatirano je da je najviše glasova dobila kandidacijska lista „Bandić Milan 365 – Stranka rada i solidarnosti“ te da je prvi izabrani član na toj listi gospodin Dalibor Kelčec Pester, koji će kao privremeni predsjedatelj predsjedati sjednicom do izbora predsjednika Vijeća.
Predsjedatelj konstatira da je nazočno pet od ukupno pet članova Vijeća te Vijeće može pravovaljano odlučivati.

	Na prijedlog predsjedatelja, Vijeće bez rasprave, jednoglasno, utvrđuje

DNEVNI RED:

1. Osnivanje i izbor Mandatnog povjerenstva,
2. Izvješće Mandatnog povjerenstva o provedenim izborima za članove Vijeća     Mjesnog odbora Granešinski Novaki,
3. Polaganje prisege članova Vijeća,
4. Izbor predsjednika Vijeća,
5. Izbor potpredsjednika Vijeća,
6. Pitanja i prijedlozi.


Ad 1. Osnivanje i izbor Mandatnog povjerenstva

Predsjedatelj obavještava da je radi omogućavanja daljnjeg rada i pravovaljanog odlučivanja potrebno verificirati mandate članovima Vijeća, za što je potrebno osnovati i izabrati Mandatno povjerenstvo, koje ima predsjednika i dva člana. Za predsjednika Mandatnog povjerenstva predlaže Renata Blažuna, a za članove Marijana Ključarića i Vesnu Turčin.
Predsjedatelj predlaže donošenje zaključka o osnivanju i o izboru članova Mandatnog povjerenstva Vijeća te otvara raspravu.
	Vijeće bez rasprave, većinom glasova (4 za i 1 protiv), donosi


Z A K LJ U Č A K
o osnivanju i izboru članova Mandatnog povjerenstva


	1. Osniva  se Mandatno povjerenstvo Vijeća Mjesnog odbora Granešinski Novaki (u nastavku teksta: Vijeće).

2. Zadaće Mandatnog povjerenstva su:
- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;
- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;
- podnositi izvješća o tome da su ispunjeni uvjeti za početak mandata zamjeniku člana Vijeća.

	3. U Mandatno povjerenstvo biraju se:
	za predsjednika: Renato Blažun,
	za članove:         1. Marijan Ključarić i
			   2. Vesna Turčin.


	Predsjedatelj poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća.



Ad 2. Izvješće Mandatnog povjerenstva o provedenim izborima za članove Vijeća Mjesnog odbora Granešinski Novaki

Predsjednik Mandatnog povjerenstva podnosi izvješće. (Potpisano izvješće prilaže se ovom zapisniku.) 
Predsjedatelj otvara raspravu.

	Vijeće bez rasprave, jednoglasno, donosi
[bookmark: _GoBack]ZAKLJUČAK
o Izvješću Mandatnog povjerenstva


           1. Prima se na znanje Izvješće Mandatnog povjerenstva i verificiraju se mandati sljedećim članovima/članicama Vijeća Mjesnog odbora Granešinski Novaki: 
  
                          (ime i prezime)                                          (politička stranka/lista - skraćeno)
													1.	Dalibor Kelčec Pester	„BANDIĆ MILAN 365 – STRANKA RADA I
SOLIDARNOSTI“
„365 – STRANKA RADA I SOLIDARNOSTI“
            2.	Damir Reštigorac		„BANDIĆ MILAN 365 – STRANKA RADA I
						SOLIDARNOSTI“
						„365 – STRANKA RADA I SOLIDARNOSTI“
            3. 	Marijan Ključarić		„BANDIĆ MILAN 365 – STRANKA RADA I
						SOLIDARNOSTI“
						„365 – STRANKA RADA I SOLIDARNOSTI“
	4.	Vesna Turčin			SOCIJALDEMOKRATSKA PARTIJA
HRVATSKE - SDP
	5.	Renato Blažun		HRVATSKA DEMOKRATSKA ZAJEDNICA –
HDZ
HRVATSKA SOCIJALNO-LIBERALNA
STRANKA – HSLS
HRVATSKA STRANKA UMIROVLJENIKA –
HSU
		

	2. Ovaj će se Zaključak dostaviti Gradskom uredu za mjesnu samoupravu, Ulica grada Vukovara 56a.


Ad 3. Polaganje prisege članova Vijeća

Predsjedatelj čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.
/Potpisani tekstovi prisege članova Vijeća prilažu se ovom zapisniku./


Ad 4. Izbor predsjednika Vijeća

	Predsjedatelj obavještava članove Vijeća da, u skladu s čl. 15. Poslovnika o radu Vijeća,  prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata. 
Utvrđuje da je podnesen 1 prijedlog. 
Prijedlog da se za predsjednika izabere Dalibor Kelčec Pester podnijeli su članovi: Damir Reštigorac, Marijan Ključarić i Dalibor Kelčec Pester. 
/Prijedlog se prilaže ovom zapisniku./

Predsjedatelj otvara raspravu.
	Budući da nitko ne traži riječ, predsjedatelj poziva izabrane članove Vijeća da dizanjem ruke daju svoj glas ponuđenom kandidatu. Predsjedatelj daje na glasovanje prijedlog kandidata.
	Za kandidata Dalibora Kelčeca Pestera glasovalo je svih pet članova Vijeća.
Budući da je kandidat dobio glasove svih članova Vijeća, Vijeće jednoglasno donosi


Z A K LJ U Č A K
o izboru predsjednika Vijeća Mjesnog odbora Granešinski Novaki


	1. Za predsjednika Vijeća Mjesnog odbora Granešinski Novaki izabran je Dalibor Kelčec Pester.

	2. Ovaj će Zaključak biti objavljen na oglasnoj ploči u sjedištu Mjesnog odbora.

	
	Predsjednik zahvaljuje članovima Vijeća na ukazanom mu povjerenju i nastavlja predsjedati.


Ad 5. Izbor potpredsjednika Vijeća

	Predsjednik obavještava članove Vijeća da, u skladu s čl. 15. Poslovnika o radu Vijeća, prijedlog kandidata za potpredsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata. 

	Prijedlog da se za potpredsjednika izabere Damir Reštigorac podnijeli su članovi: Marijan Ključarić, Dalibor Kelčec Pester i Damir Reštigorac.
 /Prijedlog se prilaže ovom zapisniku./
	 
Predsjednik otvara raspravu.
	Budući da nitko ne traži riječ, predsjednik poziva izabrane članove Vijeća da dizanjem ruke daju svoj glas ponuđenom kandidatu. Predsjednik daje na glasovanje prijedlog kandidata. 
	Za kandidata Damira Reštigorca glasovalo je svih pet članova Vijeća.
Budući da je kandidat dobio glasove svih članova Vijeća, Vijeće jednoglasno donosi


Z A K LJ U Č A K
o izboru potpredsjednika Vijeća Mjesnog odbora Granešinski  Novaki


	1. Za potpredsjednika Vijeća Mjesnog odbora Granešinski Novaki izabran je Damir Reštigorac.

	2. Ovaj će Zaključak biti objavljen na oglasnoj ploči u sjedištu Mjesnog odbora.


Predsjednik čestita izabranom potpredsjedniku.
Potpredsjednik zahvaljuje članovima Vijeća.


Ad 6. Pitanja i prijedlozi

	Na prijedlog predsjednika Vijeća, dogovoren je termin sljedeće sjednice Vijeća.
	Budući da nitko ne traži riječ, predsjednik zaključuje sjednicu.

Završeno u 13,15 sati.


KLASA: 026-02/21-002/1000
URBROJ:  251-06-11-508-21-2
Zagreb, 24. lipnja 2021.                 
					
         Predsjednik
Vijeća Mjesnog odbora
   Granešinski Novaki

   Dalibor Kelčec Pester
   


